Bya Maria Nakyeyune
ABAVUBUKA mu Disitulikiti y'e Ssembabule bakedde kwe kalakaasa ku kitebe kya Disitulikiti nga beemulugunya olw'ensimbi zaabwe ez'okwekulaakulanya okulwaaayo nga kino kibaviirideko okufiirwa ensimbi nga balindirira nga kati Omusana gutandise tewali kyebeekoleddewo
Bano okuva mu groups 39 nga bakulembeddwamu Ssentebe waabwe ku Disitulikiti Amos SSentongo bakedde kugumba ku Office ya SSentebe wa Disitulikiti n'eya CAO nga bano tebasangiddwa mu office zaabwe ekibaviiriddeko okulumba Omukwanaganya w'enteekateeka eno Twaha Musoke.
Musoke abasabye bagumiikirize olw'obuzibu bwa network obuliwo ng'ebyuuma byali byekyanze nga bamutegeezezza nti ensimbi ziruddeyo nnyo nga bamaze emyezi esatu tebazifuna nga kitutte emyezi esatu okuva mu gw'okubiri.
Ono abatutte mu Office y'avunaanyizibwa ku misaala Julie Namukwaaya ng'ono abalaze ekiwandiiko ekitongole ekikakasa nti ensimbi zaabwe zaatuuse dda ku Akawunti mu Bank of Uganda n'abasaba babawe ennaku bbiri zokka.
Bano wakati mu kusoberwa basisinkanye Omubaka wa Pulezidenti e Ssembabule Henry Baguma ng'ono abatabukidde olwokusalawo okwekalakaasa n'abasaba bawandiike ekifo kyokusannyalaza emirimu ku Disitulikiti ng'ono abalaalise okuddamu okukwata abavubuka abeegabanya ensimbi zino mu phase 2 ezaasooka nga bano baaviirako Ministry okuyimiriza ensimbi mu phase eyokusatu.
lug_Latn lug_Latn lug_Latn lug_Latn lug_Latn lug_Latn